Ottosdal hou weer bewaringskonferensie | Landbou
Landbou / Bedrywe / Ottosdal hou weer bewaringskonferensie
Ottosdal hou weer bewaringskonferensie
Deur Marleen Smith
Ottosdal hou binnekort sy tweede konferensie oor bewaring. Ottosdal se tweede jaarlikse bewaringslandbou-konferensie, op 11 en 12 Maart, beloof twee dae propvol nuttige en belangrike inligting vir saaiboere.
Onder die sprekers op die Woensdag se program is mnr. Cobus Burger van die onafhanklike adviesdiens SGS NviroCrop, wat oor grondgesondheid sal praat, twee kenners wat die gedrag en beheer van nagmuise sal bespreek, en mnr. Tony da Costa, bekende bewaringsboer van die plaas Manjoh Ranch by Nigel.
Dr. Ernst Janovsky van Absa sal sy mening oor die toekoms van die landbou in die volgende vyf tot tien jaar gee, en dr. André Nel sal die Landbounavorsingsraad se jongste resultate van sy proewe by Ottosdal bespreek. Die proefpersele sal die middag besoek word.
Boere-sprekers op Donderdag se program is mnre. Gert van Aarde, Willem Grobler, Naas Britz en Gert van Rensburg, almal van Noordwes. Mnr. Kallie van der Merwe, ’n onkruidbeheer-kenner en ook ’n boer, sal oor chemiese onkruidbeheer in bewaringslandbou praat, en mnr. Wessel van Wyk, sojaboon-konsultant vir die Proteïennavorsingstigting (PNS) oor hoe sukses met dié gewas al in planttyd bepaal word.
Van regeringkant sal mnr. Klaas Mampholo van die Departement Landbou, Bosbou en Visserye oor belangrike aksies op nasionale vlak praat. ’n Argentynse afgevaardigde sal oor bewaringslandbou in dié land praat.
Die konferensie sal Donderdagmiddag met ’n paneelbespreking afsluit.
Ottosdal se geenbewerking-klub bied die konferensie met die hulp van Graan SA en die Mielietrust aan. Landbouweekblad is ook as ’n media-borg betrokke, en sal vanjaar weer ’n toekenning aan die beste spreker borg.
Bespreek vóór 1 Maart om jou plek te verseker.
* Navrae en besprekings: Chandré Rudolph, tel. (018) 571 0900 of 079 203 4080, rudolphchandre@gmail.com.
Hou hiervan	Tweet	Nuusbrief
Los 'n antwoord Kanselleer antwoord	Alle velde moet ingevul word.
Ottosdal hervat bewaringskonferensie
Ottosdal se geenbewerkingklub hervat vanjaar in Maart hul jaarlikse konferensie.
Kleurvariante help betaal vir bewaring
Die wildbedryf het onlangs onder fel kritiek uit jagkringe deurgeloop toe beweer[…]
28 Julie 2015
Boere wat bewaar, as kampvegters erken
Bewaringsboere sal voortaan erkenning van die Trust vir Bedreigde Natuurlewe (EW[…]
Boereplan: Maak draadspan makliker
Wessel (19) en Hendrico (17) Steenkamp van die plaas Slachtkraal, Beestekraal, naby Rustenburg in Noordwes, het dié boereplan ingestuur. Dis om draadspan makliker te maak. Boereplan: Verstelbare sonpaneel
Johan Human se sonpaneel kan verstel en draai om die son se strale optimum te benut om batterye mee te laai. Vleisbeeswenners uit Vrystaat
Top-vleisbeesprodusente slaag daarin om hulle teeldoelwitte te behaal, onder meer deur die optimale benutting van die beskikbare hulpbronne en inligtingstelsels. Dit is die geval met die twee Vrystaatse streekwenners wat om die titel van SA Stamboek se Elite-vleisbeesteler van die Jaar meeding. Nuus